**Кыргыз Республикасынын Минстрлер Кабинетинин “Өнөр жай менчик объектилерине жана селекциялык жетишкендиктерге укуктарды тескөө келишимдерин каттоонун эрежелерин бекитүү жөнүндө” токтомунун долбооруна**

**НЕГИЗДЕМЕ-МААЛЫМКАТ**

Бул Кыргыз Республикасынын Минстрлер Кабинетинин “Өнөр жай менчик объектилерине жана селекциялык жетишкендиктерге укуктарды тескөө келишимдерин каттоонун эрежелерин бекитүү жөнүндө” токтомунун долбоору Кыргыз Республикасынын Граждандык кодексинин 867-беренесинин 2-пункттун, “Патент мыйзамы” Кыргыз Республикасынын Мыйзамынын 47-беренесин, “Товардык белгилер, тейлөө белгилери, географиялык көрсөтмөлөр жана товарлар чыгарылган жерлердин аталыштары жөнүндө” Кыргыз Республикасынын Мыйзамынын 54-беренесин ишке ашыруу максатында иштелип чыккан.

1. **Максаттар жана милдеттер**

Кыргыз Республикасынын Минстрлер Кабинетинин сунушталган токтом долбоорунун максаттары жана милдеттери болуп, Кыргыз Республикасынын Граждандык кодексинин (мындан ары Граждандык кодекс) 867-беренесинин 2-пункттун, “Патент мыйзамы” Кыргыз Республикасынын Мыйзамынын 47-беренесин, “Товардык белгилер, тейлөө белгилери, географиялык көрсөтмөлөр жана товарлар чыгарылган жерлердин аталыштары жөнүндө” Кыргыз Республикасынын Мыйзамынын 54-беренесин аткарууну камсыздоо саналат.

Жогоруда көрсөтүлгөн беренелерге ылайык Кыргыз Республикасынын Минстрлер Кабинети алты айлык мөөнөттө өзүнүн ченемдик укуктук актыларын жогоруда аталган Мыйзамдарга ылайык келтирүүсү керек.

1. **Сыпаттама бөлүгү**

“Патент мыйзамы” Кыргыз Республикасынын Мыйзамы (мындан ары – Патент мыйзамы) 2023-жылдын 28-мартында “Эркин Тоо” гезитинин №22 санына жарыяланган жана Патент мыйзамынын 46-беренесинин жоболорун эске алуу менен, расмий жарыяланган күндөн тартып он күндүн ичинде, т.а. 2023-жылдын 7-апрелинен күчүнө кирген.

“Товардык белгилер, тейлөө белгилери, географиялык көрсөтмөлөр жана товарлар чыгарылган жерлердин аталыштары жөнүндө” Кыргыз Республикасынын Мыйзамы (мындан ары – ТБ жөнүндө мыйзам) 2023-жылдын 31-мартында “Эркин Тоо” гезитинин №24-25 сандарына жарыяланган жана расмий жарыяланган күндөн тартып он беш күндүн ичинде, т.а. 2023-жылдын 15-апрелинен күчүнө кирген.

Ошондой эле “Интеллектуалдык менчик чөйрөсүндөгү Кыргыз Республикасынын айрым мыйзам актыларына өзгөртүүлөрдү киргизүү жөнүндө” Кыргыз Республикасынын Мыйзамынын 1-беренеси менен интеллектуалдык менчик жаатындагы Кыргыз Республикасынын мыйзамдарына ылайык корголуучу объектилерди пайдаланууга Комплекстүү ишкердик лицензиянын келишимин милдеттүү каттоо жөнүндө талаптар киргизилген. Бул талаптар сакталбаганда келишим жараксыз деп эсептелет.

Ошону менен бирге көрсөтүлгөн Комплекстүү ишкердик лицензиянын келишимин милдеттүү каттоо жөнүндө талаптар Патент мыйзамы жана ТБ жөнүндө Мыйзамдар менен каралган.

Колдонуудагы Кыргыз Республикасынын Өкмөтүнүн 2019-жылдын 4-октябрындагы № 519 токтому менен бекитилген Өнөр жай менчик объектисине, селекциялык жетишкендикке коргоо документин өткөрүп берүү жөнүндө келишимди, аларды пайдаланууга укук берүү жөнүндө лицензиялык келишимге, өнөр жай менчик объектисине өзгөчө укуктун күрөөсү жөнүндө келишимди жана технологияларды өткөрүп берүү жөнүндө келишимге коргоо документтерин өткөрүп берүү жөнүндө келишимдерди каттоо жөнүндө эрежелерине комплекстүү ишкердик лицензиянын келишимин каттоо милдеттүү каттоо жөнүндө талап катары эмес, өтүнмө ээсинин укугу катары киргизилген.

Ушуга байланыштуу Эрежелердин долбоорунда Комплекстүү ишкердик лицензиянын келишимин милдеттүү каттоо талабы караштырылган.

Ошону менен бирге Эрежелердин долбоорунда келишимдердин түрлөрү жана келишимдердин негизги шарттары боюнча бөлүштүрүлгөн. Демек, эгерде лицензиялык келишимде төмөнкү шарттар милдеттүү болуп саналат:

- өткөрүп берилген укуктардын көлөмү;

- укук өткөрүп берилген аймак;

- келишимдин күчүнүн мөөнөтү.

Жарандык кодекске ылайык комплекстүү ишкердик лицензиянын келишимине жогоруда аталган шарттар милдеттүү болуп эсептелбейт жана өтүнмө ээсинин каалоосу боюнча киргизилиши мүмкүн.

Кыргыз Республикасы Евразия патенттик конвенциясынын (ЕАПК) 1996-жылдын 13-январынан тартып жана 2020-жылы "2019-жылдын 9-сентябрында Нур-Султан шаарында кол коюлган, 1994-жылдын 9-сентябрындагы Евразия патенттик конвенциясына карата Өнөр жай үлгүлөрүн коргоо жөнүндө протоколду ратификациялоо тууралуу" (мындан ары – Протокол) Кыргыз Республикасынын Мыйзамын кабыл алуу жөнүндө” Кыргыз Республикасынын Мыйзамы менен катышуучусу болуп саналат.

Көрсөтүлгөн Конвенция жана Протокол менен өнөр жай үлгүсүнө евразиялык патентке карата лицензиялык келишимди каттоо караштырылган.

Эрежелердин долбооруна жараша өнөр жай үлгүлөрүнө жана ойлоп табууларга карата лицензиялык келишимди каттоого тиешелүү ченемдер камтылган.

Мамлекеттердин жана коомдун кызыкчылыктарынын теңдемин сактоо үчүн келишимдерди каттоонун мөөнөтү өзгөртүлгөн. Келишимдерди каттоонун мөөнөтү эки айдан тартып бир айга чейин кыскартылган. Ккелишимди бузууну каттоо мөөнөтү эки айдан тартып 10 күнгө чейин дагы кыскартылган.

Ошондой эле сунушталган Эрежелер долбоору менен өтүнмө ээсине ойлоп табууларды каттоого өтүнмөлөрдү берүүдө жана өтүнмөнүн кабыл алынгандыгы жана катталгандыгы жөнүндө кабарлама алууда, иш кагаздарын жүргүзүү бүткөнгө чейин электрондук түрдө өтүнмө боюнча кат жазышууларды жүргүзүүдө Электрондук өтүнмө берүү системасын пайдалануу мүмкүндүгү берилет.

Жалпысынан Эрежелер долбоору “Ченемдик укуктук актылар жөнүндө” Кыргыз Республикасынын Мыйзамы менен ылайык келтирилген. Анын ичинде долбоор ички макулдашылган, логикалуу курулган болуп саналат жана ченем жаратуу техникасына дал келет. Эрежелер долбоору киргизилген өзгөртүүлөрдү эске алуу менен жаңы редакциясында кароого киргизилет.

**3. Мүмкүн болгон социалдык, экономикалык, финансылык, укуктук, укук коргоо, гендердик, экологиялык жана коррупциялык залалдардын божомолдору.**

Бул долбоорду кабыл алуу өзүнөн социалдык, экономикалык, финансылык, укуктук, укук коргоо, гендердик, экологиялык жана коррупциялык залалдарга алып келбейт.

**4.** **Коомдук талкуулоонун натыйжалары жөнүндө маалымат**

“Ченемдик укуктук актылар жөнүндө” Кыргыз Республикасынын Мыйзамынын 22-беренесин ишке ашырууда коомдук талкуулоону камсыздоо максатында бул токтом долбоору коомдук талкуулоо үчүн КР Юстиция министрлигинин расмий сайтына (“Коом талкуу” бөлүмүнө), ошондой эле Кыргызпатенттин www.patent.kg. расмий сайтына жайгаштырылат.

**5.** **Долбоордун мыйзамдарга дал келишин талдоо**

Сунушталган долбоор колдонуудагы мыйзамдардын ченемдерине, ошондой эле белгиленген тартипте күчүнө кирген Кыргыз Республикасынын эл аралык келишимдерине карама-каршы келбейт.

**6. Кошумча финансылоонун зарылдыгы жөнүндө маалымат**

Бул долбоорду кабыл алуу мамлекеттик бюджеттен кошумча финансылык чыгымга алып келбейт.

**7.** **Жөнгө салуучу таасирлерди талдоо жөнүндө маалымат**

Эрежелердин сунушталган долбоору ишкердик ишмердүүлүгүн жөнгө салууга багытталбагандыктан, жөнгө салуучу таасирлерге талдоо жүргүзүүнү талап кылбайт.

Жогоруда баяндалгандардын негизинде Өнөр жай менчик объектилерине жана селекциялык жетишкендиктерге укуктарды тескөө келишимдерин каттоо эрежелеринин долбоору кароого жиберилет.

**Кыргыз Республикасынын**

**Министрлер Кабинетине караштуу**

**Интеллектуалдык менчик жана**

**инновациялар мамлекеттик агенттигинин**

**директорунун м.а. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ У. Исмаилбеков**

**«\_\_\_\_» \_\_\_\_\_\_\_ 2023-ж.**